Държавен вестник, бр. 56, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  56
Чл. 34. Когато заявлението е за водовземане 
с цел завиряване на новоизграден воден обект, 
проектът за завиряване на язовирното езеро по 
чл. 60, ал. 3, т. 1 ЗВ съдържа:
1. базисни данни и ограничителни усло­
вия – обем на язовира, хидравлични параметри, 
хидроложки данни, технически ограничения;
2. програма за завиряване и продължител­
ност;
3. условия, при които ще се извърши за­
виряването;
4. задължения преди завиряването на водния 
обект, включително документ, че са отстранени 
строителните и други отпадъци от дъното на 
язовирното езеро и че е изпълнен инвестици­
онният проект.
Чл. 35. (1) Заявление за продължаване на 
разрешителното за водовземане в частта „право 
за водовземане“ по чл. 31, ал. 1, т. 2 се подава 
не по-късно от 3 месеца преди крайния срок на 
действие на разрешителното по чл. 31, ал. 1, т. 1. 
(2) Към заявлението по чл. 31, ал. 1, т. 2 
се прилага:
1. документ за въвеждане на обекта в екс­
плоатация;
2. копие от заповед за определяне на сани­
тарно-охранителна зона (СОЗ) и информация 
за изпълнение на включените в нея условия, 
когато разрешителното за водовземане е за 
питейно-битово водоснабдяване.
Чл. 36. Компетентният орган, издал разре­
шително за водовземане по чл. 31, ал. 1, т. 1, 
не може да откаже продължаване на разреши­
телното за водовземане по чл. 31, ал. 1, т. 2 
на титуляря, ако са изпълнени предвидените в 
ЗВ и в наредбата изисквания. 
Чл. 37. (1) Когато заявлението е за издаване 
на разрешително за водовземане от повърхнос­
тен воден обект чрез вече изградени съоръжения, 
към заявлението и документите по чл. 60 ЗВ 
не се изисква представяне на:
1. прединвестиционно проучване или съот­
ветната разработена фаза на инвестиционния 
проект съгласно изискванията на Наредба 
№ 4 от 2001 г. за обхвата и съдържанието на 
инвестиционните проекти; 
2. влязло в сила решение по оценка на 
въздействието върху околната среда (ОВОС) 
или решение да не се извършва ОВОС и ад­
министративен акт, удостоверяващ приключила 
процедура по чл. 31 от Закона за биологичното 
разнообразие;
3. съгласувателни становища на компетент­
ните органи, свързани със засягане на изградена 
инфраструктура и с възможността за промяна 
на предназначението на земеделските земи и на 
горските територии, които ще бъдат засегнати;
4. сравнителна оценка на енергийните ползи 
и на вредите за околната среда. 
(2) Към заявлението и документите по чл. 60 
ЗВ за издаване на разрешително за водовземане 
от повърхностен воден обект чрез изградени 
съоръжения се прилагат и:
1. документ за собственост или договор, удос­
товеряващ съгласие на собственика за ползване 
на съоръженията, и документ за въвеждане на 
обекта в експлоатация;
2. екзекутивна документация, която съдържа:
а) чертежи на съоръженията;
б) доклад, описващ параметрите и техни­
ческото състояние на съоръженията, както и 
възможността съоръженията да изпълняват 
заявеното предназначение, изготвен от лица, 
които притежават професионална квалификация 
„магистър-инженер“ по специалността, свързана 
с вида на исканото разрешително, и са реги­
стрирани по реда на Закона за камарите на 
архитектите и инженерите в инвестиционното 
проектиране;
в) одобрен авариен план;
3. при липса на екзекутивна документация 
се изготвят схеми и чертежи на изграденото 
съоръжение, а в доклада по т. 2, буква „б“ се 
представят параметрите и техническо описание 
на състоянието на съоръжението.
Чл. 38. Условията, при които се предоставя 
правото за водовземане от повърхностен воден 
обект, се оформят като приложение, което е 
неразделна част от разрешителното, и включват 
изисквания към титуляря за: 
1. използване на водите и водните обекти в 
съответствие с целите, параметрите и условията 
на тяхното предоставяне;
2. осигуряване целогодишно подаване на 
минимално водно количество, необходимо за 
нормалното функциониране на екосистемите 
в реката; 
3. монтиране на измервателни устройства за 
измерване на ползваните за различни цели водни 
обеми в определения в разрешителното срок; 
4. недопускане нарушаване на обществени 
интереси и придобити права, упражнявани по 
отношение на водните обекти и водностопан­
ските системи и съоръжения;
5. уведомяване на контролиращия орган 
за датата на монтиране на измервателното 
устройство;
6. уведомяване на контролиращия орган за 
неизправност на монтираното измервателно ус­
тройство в определения в разрешителното срок;
7. действия при повреда на измервателните 
устройства;
8. предоставяне на директора на басейновата 
дирекция на доклад за изпълнението на усло­
вията, посочени в разрешителното, в срок до 
31 март на следващата отчетна година; 
9. предоставяне на информация от собстве­
ния мониторинг;